един тон, влакът може да продължи движението си нормално.
 7.Повреда на ж.п. прелез
 7.1.Спиране на преминаването на влакове през повреден ж.п. прелез
 При констатиране на техническа повреда, засягаща безопасността на влаковете, минаващи през даден ж.п. прелез, и до възстановяване на неговото безопасно функциониране, преминаването на влакове през този ж.п. прелез трябва да бъде преустановено.
 7.2.Минаване на влакове през повреден ж.п. прелез (ако е разрешено)
 1)Когато естеството на повредата позволява преминаването на влакове, на машиниста на всеки влак се дава разрешение да продължи и да премине през ж.п. прелеза.
 2)След като бъде инструктиран да премине през повредения ж.п. прелез, машинистът трябва да премине през прелеза съгласно инструкциите. Ако на прелеза се появи препятствие, машинистът трябва да вземе всички възможни мерки, необходими за да спре.
 3)При приближаване до прелеза машинистът трябва да подаде звуков сигнал — когато е необходимо или в съответствие с официалните инструкции, дадени от ръководителя на движението. Ако прелезът е свободен, машинистът трябва да продължи и да ускори скоростта, веднага след като предният край на влака премине през прелеза.
 8.Отказ на радиовръзка за гласова комуникация
 8.1.Отказ на влаковата радиовръзка, установен при подготовката на влака
 В случай на повреда на бордовата система за радиовръзка, на влака не се разрешава да започне движение по ж.п. линии, за които се изисква наличие на радиовръзка.
 8.2.Отказ на влаковата радиовръзка, когато влакът вече е започнал движение
 Всички видове повреди
 Когато машинистът констатира повреда на основната гласова радиовръзка, той уведомява ръководителя на движението при първа възможност, като използва всякакви налични средства за това.
 След това машинистът следва инструкциите за по-нататъшното движение на влака, дадени от ръководителя на движението.
 Повреда на бордово оборудване
 Влак с повредена радиовръзка може:
 –да продължи да се движи, при условие че има осигурено друго средство за комуникация между машиниста и ръководителя на движението; или
 –да се придвижи до най-близкото място, където системата за радиовръзка може да бъде поправена или съответното возило да бъде сменено, в случай че няма осигурено друго средство за комуникация между машиниста и ръководителя на движението.
 9.Движение при визуално управление
 Когато машинистът е принуден да премине на визуално управление, той трябва:
 –да се придвижва предпазливо, като контролира скоростта в съответствие с частта от линията, която вижда пред себе си, така че да е възможно да спре в рамките на видимата част на достатъчно разстояние от друго превозно средство, сигнал за спиране или препятствие по инфраструктурата; както и
 –да не превишава максималната скорост за движение при визуално управление.
 Това не се отнася в случай, че в зоната на релсите в рамките на спирачния път се появи непредвидено препятствие.
 10.Оказване на помощ на аварирал влак
 1)Ако даден влак е спрял заради повреда, машинистът информира незабавно ръководителя на движението за повредата и за свързаните с нея обстоятелства.
 2)В случай че е необходим помощен влак, машинистът и ръководителят на движението се договарят най-малко за следното:
 –типа на необходимия помощен влак;
 –дали е необходимо той да дойде от точно определена посока (отпред или отзад);
 –местоположението на повредения влак.
 След като машинистът поиска помощ, влакът не трябва да се движи дори ако повредата бъде